cyanic-selkie/wikianc huggingface dataset:
மங்களூரின் வரலாறு
மைசூர் சுல்தான்கள்
alt=A fort with two-tiered ramparts and many bastions rises above the far bank of a river. Some human settlements are visible nearby.|வலது|thumb|250x250px| 1783 ஆம் ஆண்டு [[பிரித்தானிய கிழக்கிந்திய நிறுவனம்|பிரித்தானிய கிழக்கிந்திய நிறுவனத்தால் வசமாக்கப்பட்ட மங்களூர் கோட்டையின் ஓவியம்]] மைசூர் இராச்சியத்தின் நடைமுறை ஆட்சியாளரான ஐதர் அலி 1763-இல் மங்களூரைக் கைப்பற்றினார். அதன் விளைவாக நகரத்தை 1767 வரை தனது நிர்வாகத்தின் கீழ் கொண்டு வந்தார். மங்களூர் 1767 முதல் 1783 வரை பிரித்தானிய கிழக்கிந்திய நிறுவனத்தால் ஆளப்பட்டது. ஆனால் பின்னர் 1783 இல் ஐதர் அலியின் மகன் திப்பு சுல்தானால் அவர்களின் கட்டுப்பாட்டிலிருந்து பறிக்கப்பட்டது. திப்பு ஜலாலாபாத் என்று பெயர் மாற்றம் செய்தார். மார்ச் 1784 அன்று திப்பு சுல்தானுக்கும் பிரித்தானிய கிழக்கிந்திய நிறுவனத்திற்கும் இடையே கையெழுத்தான மங்களூர் உடன்படிக்கைஉடன் இரண்டாவது ஆங்கிலேய-மைசூர் போர் முடிவுக்கு வந்தது. நான்காவது ஆங்கிலேய-மைசூர் போரில் ஏற்பட்ட திப்புவின் தோல்விக்குப் பிறகு, சென்னை மாகாணத்தின் கீழ் கன்னட மாவட்டத்தை தலைமையிடமாகக் கொண்டு, நகரம் ஆங்கிலேயர்களின் கட்டுப்பாட்டில் இருந்தது.
பண்டைய துறைமுகம்
1801 இல் மங்களூருக்கு வருகை புரிந்த இசுகாட்டிய மருத்துவர் பிரான்சிஸ் புக்கானனின் கூற்றுப்படி, மங்களூர் செழிப்பான வர்த்தக நடவடிக்கைகளுடன் வளமான மற்றும் வளமான துறைமுகமாக இருந்தது. அரிசி ஏற்றுமதி அதிகளவில் நடைப்பெற்று வந்துள்ளது. மேலும் மஸ்கத், பம்பாய், கோவா மற்றும் மலபார் ஆகிய பகுதிகளுக்கு ஏற்றுமதி செய்யப்பட்டது. சுப்பாரி அல்லது பாக்கு பம்பாய், சூரத்து மற்றும் கச்சுக்கு ஏற்றுமதி செய்யப்பட்டது. மிளகும் சந்தனமும் ஏற்றுமதி செய்யப்பட்டன. மஸ்கத், கட்ச், சூரத், மும்பை போன்ற பகுதிகளுக்கு மஞ்சளுடன், இலவங்கப்பட்டை, சீனி, இரும்பு, பொட்டாசியம் நைத்திரேட்டு, இஞ்சி, தேங்காய் மற்றும் மரம் ஆகியவையும் ஏற்றுமதி செய்யப்பட்டது. வலது|thumb| ஹம்பன்கட்டாவின் கண்காணிப்புக் கோபுரம், பிரித்தானியக் கடற்படையின் கண்காணிப்பு கோபுரமாக செயல்பட்டது.
பிரித்தானியர் காலம்
பிரித்தானிய குடியேற்ற அரசாங்கம் இப்பகுதியில் தொழில்மயமாக்கலை ஆதரிக்கவில்லை. மேலும் உள்ளூர் மூலதனம் பெரும்பாலும் நிலம் மற்றும் பணக்கடன்களில் முதலீடு செய்யப்பட்டது. இது பிராந்தியத்தில் வங்கியின் பிற்கால வளர்ச்சிக்கு வழிவகுத்தது. 19-ஆம் நூற்றாண்டின் முற்பகுதியில் ஐரோப்பிய மறை பணியாளர்களின் வருகையுடன், இப்பகுதி கல்வி நிறுவனங்களின் வளர்ச்சியைக் கண்டது. மேலும், ஐரோப்பிய தொழில்களை மாதிரியாகக் கொண்ட நவீன தொழில்துறை தளமும் உருவானது. 1834-இல் லூத்தரன் சுவிஸ் பாசல் மிஷன் திறப்பு தொழில்மயமாக்கல் செயல்முறையின் மையமாக இருந்தது. அச்சு இயந்திரம், துணி நெசவு ஆலைகள் மற்றும் புகழ்பெற்ற மங்களூர் ஓடுகளை உற்பத்தி செய்யும் ஓடு தொழிற்சாலைகள் மறை பணியாளர்களால் அமைக்கப்பட்டன. கன்னடா (இதுவரை சென்னை மாகாணத்தின் ஒரு பகுதி) 1859 இல் வடகன்னட மாவட்டம் மற்றும் தெற்கு கன்னட மாவட்டம் எனப் பிரிக்கப்பட்டபோது, மங்களூர் தெற்கு கன்னட மாவட்டத்திற்கு மாற்றப்பட்டு அதன் தலைமையகமாக மாறியது. தெற்கு கன்னட மாவட்டம் சென்னை மாகாணத்தின் கீழ் இருந்தது. அதே சமயம் வட கன்னட மாவட்டம் சென்னை மாகாணத்திலிருந்து பிரிக்கப்பட்டு 1862 இல் பம்பாய் மாகாணத்திற்கு மாற்றப்பட்டது. சென்னை நகர மேம்பாடு சட்டம் (1865) இயற்றப்பட்டதன் மூலம் 23 மே 1866-இல் மாநகர சபை நிறுவப்பட்டது. இது நகர்ப்புற திட்டமிடல் மற்றும் குடிமை வசதிகளை வழங்குவதற்கு பொறுப்பானது. 1878 இல் மங்களூருக்கு வந்த இத்தாலிய இயேசு சபையினர், நகரத்தின் கல்வி, பொருளாதாரம், சுகாதாரம் மற்றும் சமூக நலனில் முக்கியப் பங்காற்றினர். 1907-இல் மங்களூரை தென்னக இரயில்வேயுடன் இணைத்ததன் மூலமும், இந்தியாவில் மோட்டார் வாகனங்களின் பெருக்கம் ஆகியவையும் நகரத்திற்கும் நாட்டின் பிற பகுதிகளுக்கும் இடையிலான வர்த்தகம் மற்றும் தகவல்தொடர்புகளை மேலும் அதிகரித்தன. இரண்டு உலகப் போர்களால் பிரிக்கப்படாத தெற்கு கன்னட மாவட்டத்தின் பூர்வீகவாசிகள் மைசூர் இராச்சியம், சென்னை மாகாணம் ற்றும் பம்பாய் பிமாகாணத்தின் பிற பகுதிகளுக்கு இடம்பெயர்ந்தனர். 20 ஆம் நூற்றாண்டின் முற்பகுதியில், மங்களூர் பம்பாய், பெங்களூர் மற்றும் மத்திய கிழக்கு நாடுகளுக்கு படித்த மனிதவளத்தின் முக்கிய கேந்திரமானது.
கர்நாடக மாநிலம்
மாநில மறுசீரமைப்புச் சட்டத்தின் (1956) விளைவாக, புதிதாக உருவாக்கப்பட்ட மைசூர் மாநிலத்தின் (தற்போது கர்நாடகா என்று அழைக்கப்படுகிறது) மங்களூர் (இதுவரை சென்னை மாகாணத்தின் ஒரு பகுதி) ஒருங்கிணைக்கப்பட்டது. மங்களூர் கர்நாடகாவின் இரண்டாவது பெரிய நகரமாகவும், இந்தியாவின் ஒன்பதாவது பெரிய துறைமுகமாகவும் உள்ளது. இது மாநிலத்திற்கு அரபிக்கடல் கடற்கரைக்கு அணுகலை வழங்குகிறது. 1970-80 தசாப்தங்களில் மங்களூர் குறிப்பிடத்தக்க வளர்ச்சியை அடைந்தது. 1974-இல் புதிய மங்களூர் துறைமுகம் திறக்கப்பட்டது. மேலும், 1976-இல் மங்களூர் கெமிக்கல்ஸ் & ஃபெர்டிலைசர்ஸ் லிமிடெட் தொடங்கப்பட்டது. இன்று, மங்களூர் பிராந்தியமானது தேசிய அளவில் அறியப்பட்ட உயர்கல்வி மையமாக உள்ளது. குறிப்பாக மருத்துவ சேவைகள், ஒரு சிறிய ஆனால் வளர்ந்து வரும் தகவல் தொழில்நுட்ப பிராந்திய மையம், வளர்ந்து வரும் அசையாச் சொத்து வணிகம், வங்கித் துறை போன்றவற்றில் செழிப்பான சேவைத் துறை உள்ளது.
வரலாற்றுக் குறிப்புகள்
மங்களூரைப் பற்றிய முதல் குறிப்பு கிபி 715 இல் கடலோரப் பகுதியை ஆண்ட பாண்டிய மன்னர் செட்டியனிடமிருந்து வருகிறது. அவர் இந்த ஊரை மங்களபுரம் என்று அழைத்தார். மங்களூர் சத்யபுத்திர சாம்ராஜ்யத்தின் மையத்தில் இருந்ததாக அடையாளம் காணப்பட்டுள்ளது. சோழர்கள், சேரர்கள், பாண்டியர்கள் சத்யபுத்திரர்களுடன் சேர்ந்து, தமிழகத்தின் கலாச்சாரத்தின் பிறையை உருவாக்கினர். மேலும் பொதுவான மொழியாக தமிழ் இருந்தது. இப்பகுதி பின்னர் துளு மொழியின் பரவலுடன், இன்றைய தென் கன்னடவாக மாறியது. நகரத்தைப் பற்றிய பல வரலாற்றுக் குறிப்புகளும் உள்ளன. காஸ்மாஸ் இன்டிகோ பிளஸ்டஸ் என்ற கிரேக்க துறவி மங்கரௌத் என்ற துறைமுகத்தைக் குறிப்பிடுகிறார். ரோமானிய வரலாற்றாசிரியர் மூத்த பிளினி, நித்ரியாஸ் என்ற இடத்தைப் பற்றி குறிப்பிடுகிறார். மேலும் கிரேக்க வரலாற்றாசிரியர் தொலெமி நைட்ரே என்ற இடத்தைக் குறிப்பிடுகிறார். இரண்டு குறிப்புகளும் நேத்ராவதி ஆற்றைப் பற்றியதாக இருக்கலாம். இந்த மங்களூரை தொலெமி தனது படைப்பில் மகனூர் என்றும் குறிப்பிட்டுள்ளார். உரோமானிய எழுத்தாளர் ஏரியன் மங்களூரை மாண்டேகோரா என்று அழைத்தார். 7-ஆம் நூற்றாண்டின் செப்புக் கல்வெட்டு மங்களூரை மங்களபுரா என்று குறிப்பிடுகிறது. கிபி 200 முதல் 600 வரை இந்த இடத்தை ஆட்சி செய்துள்ளார் 14 ஆம் நூற்றாண்டு வரை மங்களூர் அலுபா வம்சத்தின் தலைநகராக இருந்ததை பண்டைய வரலாறு நிரூபிக்கிறது. 1342-இல் இந்த நகரத்திற்குச் சென்ற இப்னு பதூதா என்ற பயணி, ஒரு பெரிய முகத்துவாரத்தில் அமைந்துள்ள மஞ்சுரூன் அல்லது மந்த்ஜூர் என்ற இடத்திற்கு வந்ததாகக் கூறினார். இந்த நகரம் ஒரு வர்த்தக மையமாக இருந்ததாகவும், பாரசீக மற்றும் யெமன் வணிகர்கள் மங்களூரில் இறங்கினர் என்றும் அவர் குறிப்பிட்டிருந்தார். 1448 இல், அப்துல் ரசாக் என்ற பாரசீகத் தூதுவர் இந்த வழியாக விஜயநகரத்துக்குச் சென்றபோது இங்கு ஒரு பெருமை வாய்ந்த கோவிலை பார்த்ததாக கூறினார். மூதபித்ரியில் உள்ள கல்வெட்டுகள் விஜயநகர வம்சத்தின் இரண்டாம் ஹரிஹர ராயனின் ஆட்சியின் போது மங்களூரு ராஜ்யத்தின் ஆட்சியாளராக மங்கராஸ் ஒடேயா என்ற மன்னன் இருந்ததாகக் கூறுகிறது. மற்றொரு கல்வெட்டு, 1429 இல் விஜயநகர மன்னன் இரண்டாம் தேவ ராயனின் ஆட்சியின் போது மங்களூரு இராச்சியத்தை "தீவராஜா ஒடேயா" ஆட்சி செய்ததாகக் கூறுகிறது. மங்களூரை கட்டுப்படுத்த பல்வேறு சக்திகள் போராடின. மேலைச் சாளுக்கியர்கள், இராஷ்டிரகூடர்கள் மற்றும் போசளர்கள் போன்றவர்கள் போர்த்துகீசியர்களின் வருகை வரை நகரத்தை ஆண்ட முக்கிய வம்சங்கள் ஆகும்.
புராண சங்கங்கள்
thumb|200x200px| மங்களூரில் உள்ள சுல்தான் பத்தேரி 1784 இல் [[திப்பு சுல்தான்|திப்பு சுல்தானால் கட்டப்பட்டது, இது பிரித்தானிய போர்க்கப்பல்கள் குருபுரா ஆற்றில் நுழைவதைத் தடுத்தது. ]] இந்து புராணங்களின்படி, மங்களூரை உள்ளடக்கிய பகுதி பரசுராம சிருஷ்டியின் ஒரு பகுதியாகும். முனிவர் பரசுராமரால் கடலில் இருந்து மீட்டெடுக்கப்பட்ட கடற்கரைப் பகுதி. மற்ற புராண சங்கங்களைப் பொறுத்தவரை, இராமாயண காலத்தில் இராமன் கன்னடத்தின் ஆட்சியாளராக இருந்தார். மகாபாரத காலத்தில் பாண்டவர்வர்களில் இளையவரான சகாதேவன் இந்த இடத்தின் ஆளுநராக இருந்தார். பாண்டவர்கள் வனவாசத்தின் போது மங்களூருக்கு அருகிலுள்ள சரபாடிக்கு வருகை தந்தபோது பனவாசியில் வசித்து வந்தனர். மகாபாரதத்தின் நாயகனான அருச்சுனனும் கோகர்ணத்தில் இருந்து காசர்கோடு அருகே உள்ள ஆதூருக்குப் பயணம் செய்தபோது இந்த இடத்திற்குச் சென்றதாகத் தெரிகிறது. இது மேற்குத் தொடர்ச்சி மலைகளின் மந்திர பூமியாகும். அங்கு பெரிய முனிவர்களான கண்வர், வியாசர், வசிட்டர், விசுவாமித்திரர் மற்றும் பலர் தங்கள் தியான நாட்களைக் கழித்தனர்.
போர்த்துகீசியம்
மங்களூரில் ஐரோப்பிய செல்வாக்கு 1498 ஆம் ஆண்டிலிருந்து அறியப்படுகிறது, போர்த்துகீசிய ஆய்வாளர் வாஸ்கோ ட காமா போர்ச்சுகலில் இருந்து இந்தியாவிற்கான தனது பயணத்தில் மங்களூருக்கு அருகிலுள்ள புனித மேரித் தீவுகளில் இறங்கினார். 1520ல் விஜயநகர ஆட்சியாளர்களிடம் இருந்து போர்த்துகீசியர்கள் இப்பகுதியை கைப்பற்றினர். 16 மற்றும் 17 ஆம் நூற்றாண்டுகளில், போர்த்துகீசியர்கள் மங்களூர் துறைமுகத்திலிருந்து அரபிக்கடலை கட்டுப்படுத்தினர். மேலும் அவர்கள் உள்ளூர் தலைவர்களின் விவகாரங்களில் தீவிரமாக ஊடுருவினர். 1695 ஆம் ஆண்டில், அரபு வர்த்தகத்தின் மீதான போர்த்துகீசிய கட்டுப்பாடுகளுக்கு பதிலடியாக அராபியர்களால் நகரம் எரிக்கப்பட்டது.
மைசூர் இராச்சியம்
மைசூரின் ஆட்சியாளர் ஐதர் அலி (1722-1782) 1763 இல் மங்களூரைக் கைப்பற்றினார். மேலும் இது 1768 மற்றும் 1794 க்கு இடையில் ஆங்கிலேயர்களால் இணைக்கப்படுவதற்கு முன்பு 1768 வரை அவரது நிர்வாகத்தின் கீழ் இருந்தது. பின்னர் 1794 இல் ஐதர் அலியின் மகன் திப்பு சுல்தான் மீண்டும் அப்பகுதியைக் கைப்பற்றினார். அவரது ஆட்சியின் போது, நகரம் ஆங்கிலாய-மைசூர் போர்களில் சிக்கியது. 1784 ஆம் ஆண்டு மார்ச் 11 ஆம் தேதி திப்பு சுல்தானுக்கும் பிரித்தானிய கிழக்கிந்திய நிறுவனத்திற்கும் இடையே மங்களூரில் கையெழுத்திடப்பட்ட "மங்களூர் உடன்படிக்கை"யுடன் இரண்டாவது ஆங்கிலேய-மைசூர் போர் முடிவுக்கு வந்தது thumb|200x200px| இருபதாம் நூற்றாண்டின் பிற்பகுதியில் மங்களூர் [[பொருளாதாரம்|பொருளாதார மற்றும் தொழில்துறை வளர்ச்சியைக் கண்டது]] 1791 இல் ஆங்கிலேயர்கள் மீண்டும் மங்களூரைக் கைப்பற்றினர். ஆனால் திப்பு 1793-இல் மீண்டும் அதை முற்றுகையிட்டார். ஆங்கிலேயர்கள் 1794-இல் நகரத்தை விட்டு அகன்றனர். 1799 இல் நான்காவது ஆங்கிலேய-மைசூர் போரின் போது திப்பு சுல்தானின் மரணம் மற்றும் ஸ்ரீரங்கப்பட்டணத்தின் வீழ்ச்சியுடன், நகரம் ஆங்கிலேயர்களால் மீண்டும் கைப்பற்றப்பட்டது. மேலும் இது 1947-இல் இந்தியா சுதந்திரம் பெறும் வரை பிரித்தானிய நிர்வாகத்தின் கீழ் இருந்தது.
சுதந்திரத்திற்குப் பிறகு
1947 இல் இந்தியா சுதந்திரம் அடைந்த பிறகு, சென்னை மாகாணத்தின் ஒரு பகுதியாக இருந்த மங்களூர் 1956 இல் ஒருங்கிணைந்த மைசூர் மாநிலமாக இணைக்கப்பட்டது. அதன்பிறகு, மங்களூர் மாநிலத்தில் மிக முக்கியமான இடத்தைப் பெற்றது. ஏனெனில் இது முந்தைய மைசூர் மாநிலத்திற்கு ஒரு கடற்கரையின் நன்மையைக் கொடுத்தது. இருபதாம் நூற்றாண்டின் பிற்பகுதியில் மங்களூர் வணிக மற்றும் வணிக மையமாக வளர்ந்தது. இருந்த போதிலும், தென்னந்தோப்புகளுக்கு நடுவே ஓடுகள் வேயப்பட்ட கட்டிடங்கள், இருள் சூழ்ந்த வானத்தை எதிர்க்கும் மீன்பிடி படகுகள் போன்ற பழைய உலக அழகை மங்களூர் இன்னும் தக்க வைத்துக் கொண்டுள்ளது. இன்றைய நகரமானது வரவிருக்கும் தகவல் தொழில்நுட்பத் துறையில் சிறந்த செயல்பாடுகளுடன் திகழ்கிறது.
குளியல் யாத்திரை
இது இந்துக்களுக்கு முக்கியமான பண்டிகை. இந்து நாட்காட்டியின்படி, ஜெகன்னாதர், பாலபத்ரர், சுபத்ரா, சுதர்சனர் மற்றும் மதன்மோகனா ஆகிய தெய்வங்கள் புரி ஜகன்னாதர் கோயிலிலிருந்து வெளியே கொண்டு வரப்பட்டு, படித்துறைக்கு ஊர்வலமாக எடுத்துச் செல்லப்படும். அங்கு இத்தெய்வங்களின் சிலை சம்பிரதாயமாக குளிக்க வைத்து, பக்தர்களுக்காக அலங்கரிக்கப்படுகின்றனர்.
மத முக்கியத்துவம்
இந்நாளில் ஜெகன்னாதரை தரிசனம் செய்தால், பாவங்கள் நீங்கும் என்பது பக்தர்களிடையே நம்பிக்கை. விழாவில் லட்சக்கணக்கான பக்தர்கள் கோவிலுக்கு வந்து செல்கின்றனர். முதன்முதலில் தெய்வங்களின் சிலைகள் நிறுவப்பட்டபோது இந்த விழாவை மன்னர் இந்திரத்யும்னன் முதல் முறையாக ஏற்பாடு செய்ததாக கந்த புராணம் குறிப்பிடுகிறது.
நடத்தப்படும் விழாக்கள்
முன்னதாக, தெய்வங்களின் சிலைகள் கர்ப்பகிரகத்திலிருந்து குளியல் மேடைக்கு ஒரு பெரிய ஊர்வலமாக கொண்டு வரப்படுகின்றன. தெய்வங்களை தரிசிக்க பக்தர்கள் வருகின்றனர்.
இந்த நாளில், கோயிலின் வடக்கு கிணற்றில் இருந்து மத மந்திரங்களுக்கு துணையாக எடுக்கப்படும் சடங்கு முறையில் சுத்திகரிக்கப்பட்ட நீரில் 108 பானைகளால் நிரப்பட்ட புனித நீரால் தெய்வங்கள் நீராட்டப்படுகின்றன. மாலையில், நீராடும் சடங்கின் முடிவில், ஜெகநாதரும் பாலபத்ரனும் பிள்ளையாரைக் குறிக்கும் யானை போன்றத் தலைக்கவசம் அணிந்து வருவர். கடவுளின் இந்த வடிவம் 'கஜவேஷம்' என்று அழைக்கப்படுகிறது.
பிறகு, கடவுள்கள் நோய்வாய்ப்படுவார்கள் என்று பாரம்பரியமாக நம்பப்படுகிறது. மேலும், நோய்வாய்ப்பட்ட அவர்கள் வைத்யத்தின் பராமரிப்பில் தனிமையில் ஓய்வெடுக்க ஒரு அறையில் வைக்கப்படுகிறார்கள். அனாசாரம் என்று அழைக்கப்படும் இக்காலத்தில் கடவுள்களை பக்தர்களால் தரிசிக்க முடியாது. இந்த நேரத்தில் மூன்று பட சித்ர ஓவியங்கள் பக்தர்களுக்குக் காட்டப்படுகின்றன. அதற்குப் பதிலாக ராஜ வைத்யத்தின் ஆயுர்வேத மருந்து மூலம் கடவுள்கள் பதினைந்து நாட்களில் குணமடைந்து தங்கள் பக்தர்களுக்கு தரிசனம் வழங்கத் தொடங்குகிறார்கள் என்று நம்புகின்றனர்.
அனாசார காலத்தில், ஜெகன்னாதர் அலர்நாதராக காட்சியளிக்கிறார் என்ற நம்பிக்கையில் பக்தர்கள் பிரம்மகிரியில் உள்ள அலர்நாத மந்திரத்திற்கு செல்கின்றனர்
சான்றுகள்
பகுப்பு:இந்து சமய விழாக்கள்
ஆத்தூம்
ஆத்தூம் (Atum) உலகை அழிக்க வல்ல பண்டைய எகிப்தியக் கடவுள் ஆவார். இவரது மனைவி இயுசாசெத் மற்றும் குழந்தைகள் சூ மற்றும் டெப்நெத் ஆவர். ஆத்தூம் கடவுள் இரட்டை மணிமுடி அணிந்துள்ளார். ஆத்தும் கடவுள் மாலை சூரியனுடன் நெருங்கிய தொடர்புடையது. ஆதிகால கடவுளாகவும், மாலை சூரியனாகவும், சாத்தான் மற்றும் பாதாள உலக தொடர்புகளைக் கொண்டுள்ளது. எகிப்தின் துவக்க வம்ச காலத்திலும், பழைய எகிப்து இராச்சிய காலத்தில் ஆத்தும் கடவுளின் வழிபாடு பரவியது. எகிப்தின் மத்தியகால இராச்சியம் மற்றும் புதிய எகிப்திய இராச்சிய காலத்திலும் ஆத்தும் கடவுள் தொடர்ந்து வழிபடப்பட்டார். பிந்தைய கால எகிப்து இராச்சியத்தில் ஆத்தும் கடவுளின் வழிபாடு படிப்படியாக மறையத் தொடங்கியது.
தோற்றம்
உலகப் படைப்புக் கடவுள் பிதா எனில் உலகை அழிக்கும் கடவுள் ஆத்தூம் ஆவர். பிரமிடு உரைகளில் ஆத்தூம் கடவுள் பற்றிய பல குறிப்புகள் உள்ளது. இக்குறிப்புகளில் ஆத்தூம் கடவுள் பார்வோனைப் படைப்பவராகவும், தந்தையாகவும் சித்தரிக்கப்படுகிறார். ஆத்தூம் கடவுள் எவ்வாறு உருவானது என்பதற்கு பல எழுத்துக்கள் உள்ளது. ஹீலியோபாலிட்டன் பார்வையின் படி, ஆத்தூம் கடவுள் முதலில் தனது முட்டையில் ஆதிகால நீரில் இருந்து, ஆதிகால வெள்ளத்தின் போது பிறந்தான் என்றும் அவனுக்குப் பிறகு உருவாக்கப்பட்ட எல்லாவற்றிற்கும் ஆதாரமாக மாறினான். மெம்பிஸ் நகர பூசாரிகள், படைப்புக் கடவுளான தாவ், ஆத்தூம் கடவுளை மிகவும் அறிவார்ந்த முறையில் உருவாக்கினார் என்று நம்பினர். ஹெல்லியோபோலிஸ் நகரத்தில் ஆத்தூம் கடவுளுக்கான கோயில் இருந்தது.
பங்கு
.
பழைய இராச்சியத்தில், இறந்த பார்வோனின் ஆன்மாவை, கடவுள் ஆத்தூம் பிரமிடிலிருந்து விண்மீன்கள் நிறைந்த வானத்திற்கு தூக்கிச் செல்வதாக எகிப்தியர்கள் நம்பினர். சவப்பெட்டி உரைகளில், கடவுள் ஆத்தூம், கடவுள் ஒசிரிசுடன் நெருக்கமாக அறியப்படுகிறார். எகிப்தின் இருபதாம் வம்ச காலத்தில் (கிமு. 1184-1153) இரா, ஆத்தோர் மற்றும் ஆத்தோர் கடவுள்கள் சித்தரிக்கப்பட்டுள்ளனர்.
மேற்கோள்கள்
பகுப்பு:எகிப்தியக் கடவுள்கள் பகுப்பு:எகிப்திய தொன்மவியல்
நாம் (சிற்றிதழ்)
தமிழகத்திலிருந்து வெளிவரும் பல சிற்றிதழ்களில் நாம்  காலாண்டு இதழும் ஒன்று. சிங்கப்பூரிலிருக்கும் சில தமிழ் எழுத்தாளர்கள் ஒன்றாக இணைந்து, தமிழ்நாட்டிலிருக்கும் சிலர் உதவியுடன் இந்த இதழை அச்சிட்டு வெளியிட்டு வருகின்றனர். இந்த இதழின் தொகுப்பு ஆசிரியராக “செந்தில்குமார்” என்பவரும், வெளியீட்டாளராக “இரா. நீதிப்பாண்டி” என்பவரும் இருந்து வருகின்றனர். ஆசிரியர் குழுவில் சிங்கப்பூரிலிருக்கும் அய்யப்ப மாதவன், சின்னபாரதி ஆகியோர் இடம் பெற்றுள்ளனர். இந்த இதழில் அதிக அளவாக சிங்கப்பூரிலிருக்கும் தமிழ்ப் படைப்பாளர்களின் படைப்புகள் இடம் பெற்று வருகின்றன.
அனுராக் பாசு
அனுராக் பாசு (வங்காளம்: অনুরাগ বসু) என்பவர் இந்தியத் திரைத்துறையைச் சேர்ந்தவர். இவர் எழுத்து, திரைக்கதை, இயக்கம், தயாரிப்பு எனப் பன்முக தளங்களில் இயங்கி வருகிறார். இவர் இந்திய அளவிலும் தேசிய அளவிலும் பல விருதுகளைப் பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:இந்தியத் திரைப்பட இயக்குனர்கள் பகுப்பு:1974 பிறப்புகள் பகுப்பு:வங்காள மக்கள் பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்பட இயக்குனர்கள் வழிகாட்டிப் பெட்டிகள்
பரராசசேகரன் உலா
பரராசசேகரன் உலா என்னும் நூல் பழைய பத்திய ரூபமான (செய்யுள் வடிவில் அமைந்த) யாழ்ப்பாணச் சரித்திர நூலாகும். செய்தார் பெயர் நிச்சயமாகத் தெரியவில்லை. மனப்புலி முதலியார் செய்ததென்பர். இது அகப்படவில்லை. ஒல்லாந்தர்காலப் பிற்பகுதியில் யாழ்ப்பாண வைபவமாலை என்னும் யாழ்ப்பாண வரலாற்று நூலை எழுதிய மயில்வாகனப் புலவர், தனது நூலுக்கான முதல் நூல்களிலொன்றாக இதனைக் குறிப்பிட்டுள்ளார்.
பகுப்பு:ஈழத்து நூல்கள்
கன்னடபஞ்சமம்
கன்னடபஞ்சமம் கருநாடக இசையில் பயன்படும் இராகங்களில் ஒன்றாகும். இது 26 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 2 ஆவது மேளமாகிய சாருகேசி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சாருகேசியின் ஜன்னிய இராகங்கள்
மாங்கனீசு(II) அயோடைடு
மாங்கனீசு(II) அயோடைடு (Manganese(II) iodide) என்பது MnI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். மாங்கனீசு மற்றும் அயோடின் சேர்ந்து உருவாகும் இச்சேர்மம் இளஞ்சிவப்பு நிறமியாக பயன்படுத்தப்படுகிறது அல்லது மாங்கனீசு அயனி அல்லது அயோடைடு அயனி ஆகியனவற்றை வழங்கும் ஆதார மூலமாக இருக்கிறது. பெரும்பாலும் இச்சேர்மம் ஒளியமைப்புத் தொழிற்சாலைகளில் பயன்படுத்தப்படுகிறது.
மேற்கோள்கள்
பகுப்பு:மாங்கனீசு சேர்மங்கள் பகுப்பு:அயோடைடுகள் பகுப்பு:உலோக ஆலைடுகள்
பேகம்பூர்
பெயர்க் காரணம்
முன்பு திண்டுக்கல் திப்பு சுல்தானின் தந்தை ஹைதர் அலியின் முக்கியமான படைத் தளங்களில் ஒன்று .ஹைதர் அலி அவர்களின் இளைய சகோதரி, அமீருன்னிசா பேகம் ஆவார்.அமீருன்னிசா பேகத்தின் கணவர் மிர்சா அலிக்கான் (Mirza ali khan) ஆவார்.அமீருன்னிசா பேகம் கி.பி.1772 ல் திண்டுக்கல்லில் மரணமடைந்தார்.அவர் திண்டுக்கல்  பெரிய பள்ளி வாசலில் அடக்கம் செய்யப்பட்டுள்ளார். அமீருன்னிசா பேகம் பெயரால் இந்த பகுதி பேகம்பூர் என்று அழைக்கப்படுகிறது. .
மேற்கோள்கள்
பகுப்பு:திண்டுக்கல்
கட்டுவனைக் கோட்டை
கட்டுவனைக் கோட்டை (Katuwana fort) என்பது ஒல்லாந்தரினால்1646 ஆம் ஆண்டில் கட்டப்பட்ட கோட்டை ஆகும்.
பொதுவாக போர்த்துக்கேயர் போன்ற அந்நியர்களின் காலனித்துவத்தில் இருந்து தம்மைப் பாதுகாத்துக்கொள்ள ஒல்லாந்தர் கரையோரங்களிலேயே பல்வேறு கோட்டைகளைக் கட்டுவதை வழக்கமாகக் கொண்டிருந்தனர். எனினும் கண்டி இராச்சியத்தின் தாக்குதல்களிலிருந்து க்ரையோரத் தாழ்நிலப் பிரதேசங்களைப் பாதுகாத்துக் கொள்ள நாட்டின் உட்பிரதேசங்களிலும் கோட்டைகளைக் கட்டினர். அவ்வாறான கோட்டைகளில் கட்டுவனைக் கோட்டையும் ஒன்றாகும். கட்டுவனைக் கோட்டையானது மாத்தறையிலிருந்து கிட்டத்தட்ட 40 km தொலைவில் டச்சுக் கிழக்கிந்தியக் கம்பனியின் ஆட்சிப்பிரதேசத்தில் கண்டியின் அடிப்பகுதியில் கட்டப்பட்டது.
வீணை
வீணை (veena) ஒரு நரம்பு இசைக் கருவி. மிக அழகிய இசைக்கருவியான இது மிகவும் பிரபலம் வாய்ந்தது. இந்திய இசையின் பல நுட்பங்களையும், தத்துவங்களையும் இந்தக் கருவியின் மூலம் தெளிவாக வெளிப்படுத்தலாம்.
வரலாறு
பண்டைக்காலம் தொட்டு வீணை வாசிக்கப்பட்டு வந்தாலும், கி.பி. 17-நூற்றாண்டில்தான் அது தற்போதைய உருவத்தை அடைந்தது. தஞ்சையை ஆண்ட ரகுநாதர் மன்னரின் காலத்தில் இது நிகழ்ந்தது.
வீணையின் பாகங்கள்
குடம், மேற்பலகை, தண்டி, மாடச்சட்டம், சுரைக்காய், பிரடைகள், யாழிமுகம், மேளச்சட்டம், மெழுகுச்சட்டம், 24 மெட்டுக்கள், குதிரைகள், லங்கர், நாகபாசம் ஆகியவை வீணையின் பாகங்களாகும்.
வீணையின் அமைப்பு
வீணை மீட்டு கருவிகளின் வகையைச் சேர்ந்தது. வீணையில் 3-1/2 ஸ்தாயிகள் வாசிக்கலாம். 4 தந்திகள் வாசிப்பதற்கும், 3 தந்திகள் சுருதிக்காகவும் தாளத்திற்காகவும் அமைந்துள்ளன. பலா மரத்தினால் வீணை செய்யப்படுகின்றது.
தண்டியின் ஒரு பக்கத்தில் குடமும், மற்றொரு பக்கத்தில் யாளி முகமும் இணைக்கப்பட்டிருக்கும். தண்டி, குடப்பக்கத்தில் சற்றுப் பருத்தும், யாளி முனைப் பக்கத்தில் சற்றுச் சிறுத்தும் இருக்கும். தண்டியின் இரு பக்கங்களிலும் மெழுகுச் சட்டங்கள் உண்டு. அவைகளின் மேல் 2 ஸ்தாயிகளைத் தழுவிய 24 மெட்டுக்கள் மெழுகினாற் செய்யப்பட்டிருக்கும்.
யாளி முகத்திற்கு அருகிலிருக்கும் சுரைக்காய் ஒரு தாங்கியாகவும், ஒலிபெருக்கும் சாதனமாகவும் பயன்படுகின்றது. 4 வாசிப்புத் தந்திகள் லங்கர்களின் நுனியிலுள்ள வளையங்களில் முடியப்பட்டு, குதிரையின் மேலும், மெட்டுக்களின் மேலும் சென்று பிரடைகளில் பிணைக்கப்பட்டிருக்கும்.
நாகபாசத்தில் சுற்றப்பட்டிருக்கும் லங்கர்களின் மேல் உள்ள சிறுவளையங்கள் சுருதியைச் செம்மையாக சேர்ப்பதற்குப் பயன்படும். வளையங்களி நாகபாசப் பக்கமாகத் தள்ளினால் சுருதி அதிகரிக்கும். யாளியின் பக்கம் தள்ளினால் சுருதி குறைவடையும். மேலும், பிரடைகளை யாளி முகப்பக்கம் தள்ளினால் சுருதி குறைவடையும்.
தஞ்சாவூர் வீணையில் குடத்தின் வெளிப்புறத்தில் 24 நாபுக்கள் கீறப்பட்டிருக்கும். ஒரே மரத்துண்டிலிருந்து தண்டியும் குடமும் குடைந்து செய்யப்பட்டுள்ள வீணைக்கு ஏகாந்த வீணை' என்று பெயர். வீணை குடத்தின் மேல் பலவகைகளில் பல ஒலித்துளைகள் வட்டவடிவமாகப் போடப்படிருக்கும்.
வாசிக்கும் முறை
வலது கையின் ஆள்காட்டி விரலும் நடுவிரலும் கம்பிகளை மீட்டுவதற்கும், இடது கையின் ஆள்காட்டி விரலும் நடுவிரலும் வாசிப்பதற்கும் பயன்படுத்தப்படுகின்றன. தாள-சுருதித் தந்திகள் வலதுகை சுண்டுவிரலால் மீட்டப்படும். தந்திகளை மீட்டுவதற்காக சிலர் விரல்களில் நெளி அல்லது மீட்டி எனப்படும் சுற்றுக் கம்பிகளை அணிந்து கொண்டு மீட்டுவர். நகங்களால் மீட்டுவதும் உண்டு. வீணையை மீட்டுபவர் தன்னுடைய வலது கையில் மீட்டுகோளை அணிந்து மீட்டு கம்பிகளை இடது கையால் அழுத்தி, கீழ் தண்டிலுள்ள மீட்டு கம்பிகளை வலது கையால் மீட்டுவார்.
தரையில் அமர்ந்து மடியில் வைத்து வலது தொடையால் தாங்கிக்கொண்டு வீணை மீட்டப்படும்.
வீணை வகைகள்
பலவகையான வீணைகள் உள்ளன. அவற்றுட் சில:
புகழ் பெற்ற வீணை இசைக் கலைஞர்கள்
right|thumb|200px|வீணை தனம்மாள்
வெளி இணைப்புகள்
பகுப்பு:ஆய கலைகள் அறுபத்து நான்கு பகுப்பு:கம்பி இசைக்கருவிகள் பகுப்பு:தமிழர் இசைக்கருவிகள் பகுப்பு:ஒலிக்கோப்பு உள்ள கட்டுரைகள்
பி. வை. ராகவேந்திரா
பொகனாகர் எடியுரப்பா ராகவேந்திரா (பிறப்பு: ஆகஸ்ட் 16, 1973) 14 வது  கர்நாடகா சட்டசபை உறுப்பினராக உள்ளார். அவர் கர்நாடகாவின் பாரதிய ஜனதா கட்சி (பிஜேபி)யின் ஷிகரிபுரா சட்டசபை தொகுதியில் இருந்து தோ்ந்தெடுக்கப்பட்டாா்.
கர்நாடகா சட்டசபைத் தேர்தலுக்கான இடைத்தேர்தலில் இந்திய தேசிய காங்கிரஸின் எச்.சி.சந்தவீரப்பாவை தோற்கடித்தார்.
15-வது மக்களவைத் தேர்தலில் ஷிமோகா தொகுதியில் கர்நாடக முதல்வராக இருந்த சரேகொப்ப பானாரப்பா வுக்கு எதிராக போட்டியிட்டு 52,893 வாக்குகள் வித்தியாசத்தில் வெற்றி பெற்றார்.
ராகவேந்திரா சிமோகாவின் பிஇஎஸ்  தொழில் நுட்பம் மற்றும் நிருவாக சாா்ந்த நிறுவனத்தின் நிர்வாகப் பொறுப்பாளராகவும் இருக்கிறார். ராகவேந்திர கர்நாடகாவின் ஆதிக்கம் கொண்ட லிங்காயத் சமூகத்தைச் சேர்ந்தவர்.இவா் கர்நாடக முன்னாள் முதல்வர் பி.எஸ். எடியூரப்பா மற்றும் இறந்த மைத்ரேத்வியின் மகன் ஆவார்.
ஆதாரங்கள்
பகுப்பு:15வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:கர்நாடக நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:சிவமொக்கா மாவட்ட நபர்கள் பகுப்பு:17வது மக்களவை உறுப்பினர்கள்
ஐக்கிய அமெரிக்க வரலாறு
ஐக்கிய அமெரிக்க வரலாறு என்பது பொதுவாக கொலம்பசின் 1492 அமெரிக்கப் பயணத்துடனோ அல்லது தொல்குடி மக்களின் முன்வரலாற்றுடனோ கற்பிக்கப்படுகிறது. அண்மைக்காலங்களில் பிந்தைய முறைமை பன்னாட்டுப் பல்கலைக்கழகங்களில் வழமையாகி வருகிறது.
தற்போது ஐக்கிய அமெரிக்கா என அறியப்படும் நிலப்பகுதிகளில் ஐரோப்பிய குடியேற்றவாதிகள் வருவதற்கு முன்னமேயே உள்நாட்டுத் தொல்குடியினர் வாழ்ந்து வந்தனர். 1600க்குப் பிறகு ஐரோப்பிய குடியேற்றங்கள் உருவாகத் தொடங்கின. 1770களில் பதின்மூன்று பிரித்தானியக் குடியேற்றங்களில் இரண்டரை மில்லியன் மக்கள் வாழ்ந்திருந்தனர். அவர்கள் வளமாகவும் தங்களுக்கான தனிப்பட்ட அரசியல் மற்றும் சட்ட முறைமைகளைக் கொண்டிருந்தனர். பிரித்தானிய நாடாளுமன்றம் இந்தக் குடியேற்றங்கள் மீது தனது அதிகாரத்தை நிலைநாட்டி புதிய வரிகளை விதித்தது. தங்களுக்கு சார்பாண்மை இல்லாத பிரித்தானிய நாடாளுமன்றத்தின் இச்செய்கை சட்டவிரோதமானது என இதனை அமெரிக்கர்கள் எதிர்த்தனர். சிறுசிறு கிளர்ச்சிகள் பெரிதாகி ஏப்ரல் 1775இல் முழுமையானப் போராக உருவானது. சூலை 4, 1776இல் இக்குடியேற்றங்கள் தங்களை பெரிய பிரித்தானிய அரசிடமிருந்து விடுதலை பெற்ற தனிநாடாக அறிவித்தன; தாமஸ் ஜெஃவ்வர்சன் இயற்றிய அரசியலைப்புச் சட்டத்தின்படி அமெரிக்க ஐக்கிய இராச்சியம் உருவானது.
பெரிதளவில் பிரான்சின் இராணுவ, நிதி உதவியுடன் தளபதி சியார்ச் வாசிங்டன் தலைமையிலும் நாட்டுப்பற்றாளர்கள் புரட்சிப் போரில் வென்று 1783இல் அமைதி நிலவியது. இந்தப் போரின்போதும் இதற்குப் பிறகும் 13 மாநிலங்களும் ஓர் வலிவற்ற கூட்டரசின் கீழ் ஒன்றுபட்டிருந்தன. இந்த கூட்டாட்சி அமைப்பு சரிவராத நிலையில் 1789இல் புதிய அரசியலமைப்பு ஏற்றுக்கொள்ளப்பட்டது; இதுவே ஐக்கிய அமெரிக்காவின் கூட்டரசுக்கான அடிப்படையாக அமைந்துள்ளது. பின்னதாக உரிமைகள் சட்டத்திலும் இடம் பெற்றது. நாட்டின் முதல் குடியரசுத் தலைவராக வாசிங்டனும் அலெக்சாண்டர் ஆமில்டன் அவரது முதன்மை நிதி ஆலோசகராகவும் ஓர் வலுவான தேசிய அரசு உருவானது. இரு தேசியக் கட்சிகள் ஆமில்டன் கருதுகோள்களை ஆதரித்தும் எதிர்த்தும் உருவாயின. தாமஸ் ஜெஃவ்வர்சன் குடியரசுத் தலைவராக பதவியேற்ற பின்னர் பிரான்சிடமிருந்து லூசியானாவை வாங்கி அமெரிக்க ஆட்சிப் பகுதியை இருமடங்காக விரிவாக்கினார். பிரித்தானியாவுடன் இரண்டாவதும் கடைசியுமான போர் 1812இல் நிகழ்ந்தது. இதன் விளைவாக மேற்கத்திய குடியேற்றங்கள் மீது உள்நாட்டுத் தொல்குடியினர் (அமெரிக்க இந்தியர்) தொடுத்த தாக்குதல்களுக்கு ஐரோப்பிய ஆதரவு முடிவுற்றது.
ஜெஃவ்வர்சன் மற்றும் ஜாக்சனின் அரசியல் கொள்கைகளால் நாடு விரிவாக்கப்பட்டது; லூசியானா வாங்கல் மூலமாகவும் பிறவழிகளாலும் கலிபோர்னியா, ஓரேகான் வரையும் பரவியது. சிறு விவசாயிகள் மற்றும் அடிமை முதலாளிகளின் அரசாக விளங்கிய இந்த அரசுகள் அவர்களுக்கு விலைமலிவான நிலத்தைப் பெற முயன்றன. ஐரோப்பிய பண்பாடும் வன்முறையும் வெறுக்கப்பட்டன. இந்த விரிவாக்கத்தை விக் கட்சி எதிர்த்தது. அவர்கள் நிலப்பரப்பு விரிவாக்கலை விட பொருளியலை வலுப்படுத்தி சமூகத்தை நவீனமயமாக்க விரும்பினர். 1804 வாக்கில் மேசன்-டிக்சன் கோட்டிற்கு வடக்கே இருந்த அனைத்து மாநிலங்களிலும் அடிமைத்தனம் ஒழிக்கப்பட்டது; ஆனால் தெற்கத்திய மாநிலங்களில்  அடிமைத்தனம் தழைத்தோங்கியது.
இரண்டாம் உலகப் போருக்குப் பின்னர் ஐக்கிய அமெரிக்காவும் சோவியத் ஒன்றியமும் எதிரெதிரான இரு  அதிகார மையங்களாக விளங்கின. இருவருக்கும் இடையே நடந்த பனிப்போரினால், ஆயுதப் போட்டியும்  விண்வெளிப் போட்டியும் நடந்தன. இந்தக் காலகட்டத்தில் அமெரிக்க வெளியுறவுக் கொள்கை பொதுவுடமைப் பரவலை தடுக்கும் முகமாகவே இருந்தது. கொரியாவிலும் வியத்நாமிலும் இதற்காகவே போரில் ஈடுபட்டது. சோவியத் ஒன்றியம் கலைக்கப்பட்ட பின்னர் பனிப்போர் முடிவடைந்து ஐக்கிய அமெரிக்க தனிப்பெரும் வல்லரசானது. 21ஆம் நூற்றாண்டின் துவக்கத்தில் பன்னாட்டு சண்டைகள்  மத்திய கிழக்கு நாடுகளை ஒட்டியே எழுந்தன. செப்டம்பர் 11, 2001 தாக்குதல்கள் மற்றும் எதிர்வினையாக பயங்கரவாதத்திற்கு எதிரான போர் முக்கிய வரலாற்று நிகழ்வுகளாக அமைந்தன.
வெளி இணைப்புகள்
பகுப்பு:ஐக்கிய அமெரிக்க வரலாறு
இராசமுறை
இராசமுறை என்பது பழைய யாழ்ப்பாணத்துச் சரித்திரத்தைக் கூறும் ஒரு நூலாகும். இது பறங்கிக்காரர் காலத்துக்கு சிறிது முந்திச் செய்யப்பட்டது. செய்தார் யாரெனத் தெரியவில்லை. நூலும் அகப்படவில்லை. கைலாய மாலை, வையாபாடல், பரராசசேகரன் உலா மற்றும் இராசமுறை போன்ற நூல்களை முதல் நூல்களாகக் கொண்டே யாழ்ப்பாண வைபவமாலையை மயில்வாகனப் புலவர் இயற்றினாரென்று கூறுவர்.
பகுப்பு:ஈழத்து நூல்கள்
சஞ்சயன் (மகாபாரதம்)
சஞ்சயன் (Sanjaya or Sanjay) (சமசுகிருதம்:सञ्जय) மகாபாரதம் காவியத்தில் மன்னர் திருதராட்டிரனின் தேரோட்டியும், ஆலோசகரும் ஆவார். இவர் சூதர் மரபினர் ஆவார்/ சஞ்சயனுக்கு வேதவியாசர் அருளிய தெய்வீகப் பார்வையைக் கொண்டு, பாண்டவர்களுக்கும், கௌரவர்களுக்கும் இடையே நடந்து கொண்டிருக்கும் குருச்சேத்திரப் போர் நிகழ்வுகளை மன்னர் திருதராட்டிரனுக்கு உடனுக்குடன் உரைத்துக் கொண்டே இருப்பார். குருச்சேத்திரப் போர்க்களத்தில் தன் மகன்கள் இறந்த செய்திகளைக் கேட்டு மன்னர் திருதராஷ்டிரன் துயரம் அடைந்த போது, சஞ்சயன் திருதராஷ்டிரனுக்கு ஆறுதல் கூறுவது வழக்கம்.
மன்னர் திருதராட்டிரன் கட்டளைப்படி குருச்சேத்திரப் போரை நிறுத்தக் கோரி சஞ்சயனை பாண்டவர்களிடம் தூது சென்றார்.
போரில் வென்ற பாண்டவர்கள் முடிசூடிக் கொண்ட பின்னர், சில காலம் கழித்து திருதராட்டிரன், காந்தாரி, குந்தி, விதுரன் ஆகியோர் வனவாசம் செல்லும் போது, சஞ்சயனும் அவர்களுடன் வனத்திற்கு பயணித்தான்.
மேற்கோள்கள்
பகுப்பு:மகாபாரதக் கதை மாந்தர்கள்
அகதப்பாடி பச்சியம்மன் கோயில்
அதகப்பாடி பச்சியம்மன் கோயில் தமிழ்நாட்டில் தர்மபுரி மாவட்டம், அகதப்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறுமருதூர் அகஸ்தீஸ்வரர் கோயில்
சிறுமருதூர் அகஸ்தீஸ்வரர் கோயில் தமிழ்நாட்டில் புதுக்கோட்டை மாவட்டம், சிறுமருதூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓமந்தூர்
ஓமந்தூர், தமிழ்நாட்டின் விழுப்புரம் மாவட்டம், மரக்காணம் வட்டம், மரக்காணம் ஊராட்சி ஒன்றியம், ஓமந்தூர் ஊராட்சியில் அமைந்த சிற்றூர் ஆகும். இதன் அஞ்சல் சுட்டு எண் 604102 ஆகும். 1947-இல் சென்னை மாகாணத்தின் முதலமைச்சராக இருந்த ஓமந்தூர் இராமசாமி ரெட்டியார் இக்கிராமத்தில் பிறந்தவர் ஆவார். ஒமந்தூர் கிராமம் திண்டிவனம் சட்டமன்றத் தொகுதிக்கும், விழுப்புரம் மக்களவைத் தொகுதிக்கும் உட்பட்டது. 2011-ஆம் ஆண்டின் மக்கள் தொகை கணக்கெடுப்பின் படி, ஓமந்தூர் கிராமத்தின் மக்கள்தொகை 2,264 ஆகும்.
அமைவிடம்
திண்டிவனம்-புதுச்சேரி செல்லும் நெடுஞ்சாலையில் அமைந்த ஓமந்தூர் கிராமம், திண்டிவனத்திலிருந்து 7 கிமீ தொலைவிலும், மரக்காணத்திலிருந்து 33 கிமீ தொலைவிலும், பாண்டிச்சேரியிலிருந்து 30 கிமீ தொலைவிலும், விழுப்புரத்திலிருந்து 57 கிமீ தொலைவிலும் உள்ளது.
கோயில்கள்
முத்து மாரியம்மன் கோவில்
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
கலகண்டதொனி
கலகண்டதொனி இராகம் கருநாடக இசையில் பயன்படும் இராகங்களில் ஒன்றாகும். இது 26 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 2 ஆவது மேளமாகிய சாருகேசி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சாருகேசியின் ஜன்னிய இராகங்கள்
மா. செ. மாயதேவன்
'''மா. செ. மாயதேவன்''' (பி: 1933) மலேசிய எழுத்தாளர்களுள் ஒருவராவார். முனியாண்டி, முனிதாசன், மாயன், மா. மரகதம் எனும் புனைப்பெயர்களால் அறியப்பட்ட இவர், அச்சக உரிமையாளராவார். மலேசியாவில் ஆரம்ப காலத்திலேயே புத்திலக்கியம் வளர்த்தவர்களுள் மா. செ. மா. முக்கியமானவராகக் கருதப்படுகின்றார். மேலும் "திருமுகம்" எனும் தலைப்பில் கையெழுத்து சஞ்சிகையொன்றையும் நடத்தியுள்ளார். தைப்பிங் தமிழர் சங்கத்தின் தலைவராகவும் இருந்துள்ளார்.
எழுத்துத் துறை ஈடுபாடு
1951 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், ஓரங்க நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
நூல்கள்
(இரண்டும் மா.இராமையாவுடன் கூட்டாக எழுதியவை)
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1933 பிறப்புகள்
மெயின் கூன்
மெயின் கோனின் தோன்றிய இடம், அது ஐக்கிய அமெரிக்காவில் அறிமுகப்படுத்தப்பட்ட காலம் என்பன குறித்த துல்லியமான பதிவுகள் எதுவும் இல்லை. எனவே இவை குறித்துப் பல கருதுகோள்கள் முன்வைக்கப்பட்டுள்ளன. 19 ஆம் நூற்றாண்டின் பிற்பகுதியில், இது பூனைகள் கண்காட்சிகளில் பிரபலமானதாக விளங்கின. ஆனால், 20 ஆம் நூற்றாண்டில் வெளிநாடுகளில் இருந்து நீண்ட உரோமங்களைக் கொண்ட இனங்கள் அறிமுகப்படுத்தப்பட்டபோது, மெயின் கூனினின் இருப்புக்கு அச்சுறுத்தல் ஏற்பட்டது. எனினும் அதற்குப் பின்னர் மெயின் கூன் மீண்டும் பிரபலமாகித் தற்போது உலகில் மக்களால் விரும்பப்படும் பூனை இனங்களுள் ஒன்றாக இது உள்ளது.
மெயின் கூன், பெரியதும் நன்றாகப் பழகக் கூடியதுமான பூனை. இதனால் இதற்கு "சாதுவான பூதம்" என்னும் பட்டப்பெயர் உண்டு. மார்புப் பகுதியில் காணப்படும் பிதுக்கம், வலிமையான எலும்பு அமைப்பு, முக்கோண வடிவ உடலமைப்பு, சமமற்ற இரண்டு உரோமப் படைகள், நீளமானதும் உரோமங்களுடன் கூடியதுமான வால் என்பன இதன் சிறப்பியல்புகள். இவ்வினம் பல்வேறுபட்ட நிறங்களை உடையது. இளம் ஊதா, சாக்லெட் நிறங்கள் மட்டும் இதன் மரபுப் பண்பாக அனுமதிக்கப்படுவது இல்லை. புத்திசாலித்தனம், விளையாட்டுத்தன்மை, சாதுவான குணம் ஆகியவற்றுக்குப் பெயர்பெற்ற மெயின் கூன், நாயைப் போன்ற இயல்புகளைக் கொண்டது என அடிக்கடி சுட்டிக்காட்டப்படுகிறது. இவற்றுக்கு இதயத்தசைப் பெருக்க நோய், இடுப்புக் கோளாறு போன்ற நோய்கள் ஏற்படுவதாகச் சுட்டிக்காட்டப்படுகிறது. ஆனால், பெயர்பெற்ற பூனை வளர்ப்பாளர்கள் நவீன முறைகளைக் கைக்கொண்டு இப்பிரச்சினையைக் குறைக்க முயல்கின்றனர்.
தோற்றம்
இதன் தோற்ற மரபுவழி குறித்து எதுவும் தெரியவில்லை. இது குறித்து ஊகங்களும் மரபுக் கதைகளும் மட்டுமே உள்ளன. இவற்றுக் ஒரு கதை 1793 இல் கொல்லப்பட்ட பிரான்சின் அரசி மேரி அன்டொய்னெட் என்பவருடன் தொடர்புபட்டது. இந்தக் கதைப்படி, இறப்பதற்கு முன் அன்டொய்னெட் கப்டன் குளோ என்பவரின் உதவியுடன் பிரான்சை விட்டுத் தப்பிச் செல்ல முயற்சி செய்தார். அவர் மிகவும் பெறுமதியானவையாகக் கருதிய அவரது பொருட்களை குளோ வின் கப்பலில் ஏற்றினார். இவற்றுள் அவருக்கு விருப்பமான ஆறு துருக்கி அங்கோரா பூனைகளும் இருந்தன. அரசி திட்டப்படி ஐக்கிய அமெரிக்காவுக்குச் செல்லாவிட்டாலும் அவரது பூனைகள் மெயின் மாநிலத்தில் உள்ள விஸ்காசெட் கரையை அடைந்தன. இப்பூனைகள் அங்கே பிற குட்டையான உரோமங்களைக் கொண்ட இனங்களுடன் இனப்பெருக்கம் செய்யப்பட்டு இன்றைய மெயின் கூன் இனமாக வளர்ச்சி பெற்றன.
இன்னொரு கதையின்படி, கப்டன் சார்லசு கூன் என்னும் ஆங்கிலேயக் கடலோடி தனது கப்பலில் நீளமான உரோமங்களைக் கொண்ட பூனைகளை வைத்திருந்தார். அவரது கப்பல் நியூ இங்கிலாந்தின் துறைமுகங்களில் நங்கூரமிடும் காலங்களில், அவரது பூனைகள் கப்பலில் இருந்து வெளியே சென்று காட்டுப் பூனைகளோடு சேர்ந்து நீள உரோமங்கொண்ட குட்டிகளை உருவாக்கின. இவ்வாறு உருவான நீண்ட உரோமங்களைக் கொண்ட குட்டிகள் "கூனின் பூனைகள்" என அழைக்கப்பட்டன.
மேற்கோள்கள்
பகுப்பு:பூனைகள்
முருகன் (அரசன்)
முருகன் நற்பேர் நெடுவேள் ஆவி என்னும் மன்னன் சங்ககாலத்தில் பொதினி என்னும் ஊரைத் தலைநகராகக் கொண்டு ஆண்டுவந்தான். இவர் ஆவியர் குடியை சேர்ந்தவர்.
இந்தப் பொதினி இக்காலத்தில் பழனி என வழங்கப்படுகிது,
அக்காலத்தில் இவ்வூரில் வயிரக் கற்களை அரக்கில் பதித்துப் பட்டை தீட்டும் தொழில் நடைபெற்றுவந்தது.
இந்த முருகனைக் குதிரைமலைக் குடிமக்கள் மழவர் தாக்கினர். அரசன் முருகன் இவர்களை ஓட ஓட விரட்டியடித்தான்.
அடிக்குறிப்பு
பகுப்பு:சங்ககால ஆவியர் பகுப்பு:சங்ககால வேளிர் அரசர்கள்
3-புரோமோபிரிடின்
3-புரோமோபிரிடின் (3-Bromopyridine) C5H4BrN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் கட்டுறுப்பு தொகுதியாகப் பயன்படுத்தப்படுகிறது.
எக் வினை, புச்வால்டு-ஆர்விக் இணைப்பு வினை போன்ற அரைல் ஆலைடுகள் ஈடுபடும் பல்வேறு வினைகளில் 3-புரோமோபிரிடின் ஓர் அடிமூலக்கூறாகப் பங்கேற்கிறது.
மேற்கோள்கள்
பகுப்பு:பிரிடின்கள் பகுப்பு:புரோமோ அரீன்கள் பகுப்பு:கரிம ஆலைடுகள்
ரிச்சர்டு பெயின்மான்
ரிச்சர்டு ஃபெயின்மான்  (Richard Feynman, 1918–1988) இருபதாம் நூற்றாண்டு அமெரிக்க கோட்பாட்டு இயற்பியலாளர். குவாண்டம் விசையியலின் தொகையீட்டு சூத்திரம், குவாண்டம் மின்னியக்கவியலின் கோட்பாடு (quantum electrodynamics), அதிகுளிரவைக்கப்பட்ட ஹீலியத்தின் மீப்பாய்மத்தன்மைக்கான இயற்பியல் வரையறை, துகள் இயற்பியல் (துகள் மாதிரியை முன்மொழிந்தார்) போன்ற துறைகளில் தன் ஆராய்ச்சிகளின் மூலம் அறியப்படுபவர். குவாண்டம் மின்னியக்கவியலின் வளர்ச்சிக்கு ஃபெயின்மான், சூலியன் சிவிங்கர் (Julian Schwinger) மற்றும் சின்-இடிரோ டோமோநாகா (Sin-Itiro Tomonaga) ஆகியோருடன் சேர்ந்து பங்காற்றினார். எனவே ஃபெயின்மானுக்கு 1965ல் நோபல் பரிசு வழங்கப்பட்டது. அணு குண்டு தயாரித்த குழுவில் உறுப்பினராக இருந்தவர். துவக்க காலங்களில் குவாண்டம் விசையியல் கல்வி பெற்ற முதல் மாணவர்களில் ஒருவராக விளங்கியவர். பிற்காலத்தில் குவாண்டம் மின்னியக்கவியல் என்றத் துறையை நிறுவினார்.
ஆரம்பகால வாழ்க்கை
ரிச்சர்டு பிலிப்சு ஃபெயின்மான் நியூயார்க் நகரத்தில், 1918 ஆம் ஆண்டு மே மாதம் 11 ஆம் திகதி பிறந்தார். இவருடைய தந்தையின் பெயர் லூசில்லே (Lucille), அவருடைய தொழில் வீடு நிர்மாணித்தல் ஆகும். ரிச்சர்டின் தாயின் பெயர் மெல்வில் ஆர்தர் ஃபேய்ன்மேன் (Melville Arthur Feynman) என்பதாகும், அவர் ஒரு விற்பனை மேலாளர் ஆவார். ரிச்சட்டுவின் பெற்றோர்கள் இருவருடைய பிறப்பிடங்களும் முறையே உருசியா மற்றும் போலந்து ஆகும். ரிச்சட்டுவின் பெற்றோர்கள் இருவரும் அஸ்கினாஜி யூதர்கள் ஆவர். அவர்கள் இருவரும் மதவாதிகள் அல்லர், ரிச்சட்டும் கூட தன்னை வெளிப்படையாக ஒரு நாத்திகர் என விவரித்துள்ளார்.
ஃபெயின்மான் தாமதமாகவே பேசப்பழகினார். தனது மூன்றாவது பிறந்த நாளில் ஒரு வார்த்தயைக்கூட முழுமையாகக் கூறமுடியவில்லை. வயது வந்தபின் நியூயோர்க்கில் பேசப்படும் ஒருவித ஆங்கிலச் சொல்வழக்கை பேசத் தொடங்கினார்.
பிற வலைத்தளங்கள்
பகுப்பு:1918 பிறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:1988 இறப்புகள் பகுப்பு:அமெரிக்க இயற்பியலாளர்கள் பகுப்பு:அமெரிக்க இறைமறுப்பாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பாச்சர்முறை
பாஸ்டுரைசேசன் (pasteurization) என்பது இதமான வெப்பத்தின் மூலம் உணவுப் பொருட்களை, குறிப்பாக திரவ நிலையில் உள்ள பொருட்களை பதப்படுத்தப் பயன்படும் முறை ஆகும். இந்த முறையானது கிருமி நீக்க முறையில் இருந்து முற்றிலும் மாறுபடுகிறது. இந்த முறையின் முக்கிய நோக்கம் உணவில் உள்ள அணைத்து நுண்ணுயிரிகளையும் அழிப்பது இல்லை. நோய் உண்டாக காரணமாக உள்ள கிருமிகளையும் உணவு பொருள் கெட்டுப்போக காரணமாக உள்ள நுண்ணுயிரிகளையும் அழிப்பதே ஆகும். பொதுவாக கிருமி நீக்கம் செய்ய அதிக வெப்பத்தினை 121.1 C பயன்படுத்துவர். ஆனால் பெரும்பான்மையான உணவு பொருட்களில் இந்த வெப்பத்தை பயன்படுத்தும் பொழுது அதன் சுவையும் தன்மையும் மாறிவிடும். பாஸ்டுரைசேசன் முறையானது பிரான்ஸ் நாட்டை சார்ந்த லூயிஸ் பாஸ்டர் என்பவரால் 1864 இல் அறிமுகப்படுத்தப்பட்டது. இவரது காலகட்டத்தில் பிரான்ஸ் நாட்டில் உள்ள திராட்சை ரசம் தயாரிக்கும் ஆலைகளில் நுண்ணுயிரிகளால் அதிகம் அதன் அழிக்கப்பட்டு அதன் தரம் குறைந்து கொண்டிருந்தது. லூயிஸ் பாஸ்டர் தனது நீண்ட ஆராய்ச்சியின் விளைவாக திராட்சை ரசத்தினை பதப்படுதுவதற்கான வெப்ப நிலையை கண்டறிந்தார். (50 C-60 C). இந்த வெப்ப நிலையில் பெரும்பான்மையான நோய் ஏற்படுத்தக்கூடிய நுண்ணுயிரிகளும், திராட்சை ரசத்தினை கெட்டுப்போக செய்த நுண்ணுயிரிகளும் அழிக்கப்பட்டிருப்பதை கண்டறிந்தார். தற்பொழுது இந்த முறையினைப் பயன்படுத்தி பால், பாலாடைக்கட்டி, வெண்ணெய், பழரசங்கள், பீர் போன்ற பல வகையான உணவுப் பொருட்கள் பதப்படுத்தப்படுகின்றன.
பகுப்பு:உணவு பதப்படுத்தல் பகுப்பு:உணவு அறிவியல் பகுப்பு:தொழிற்துறை செயல்முறைகள்
காசுமீர் இலக்கிய திருவிழா
காசுமீர் இலக்கிய விழா (Kashmir Literature Festival) என்பது சம்மு மற்றும் காசுமீரின் எழுத்தாளர்களின் திருவிழா ஆகும். இத்திருவிழாவின் மூலம் இலக்கிய உரையாடல்கள், விவாதங்கள் மற்றும் வாசிப்புகள் மூலம் கவிதை மற்றும் கலாச்சார பாரம்பரியம் போன்ற இலக்கியங்களை மேம்படுத்துவதில் கவனம் செலுத்தப்படுகிறது. சம்மு காசுமீர் வரலாற்றில் 2011 செப்டம்பரில் சிறீநகரில் உள்ள தில்லி பொதுப் பள்ளியில் இதனை முதன்முதலில் நடத்தத் திட்டமிடப்பட்டது. ஆனால் சில எழுத்தாளர்கள் ஏற்பாட்டாளர்களுக்கு எதிராக எதிர்ப்பு தெரிவித்ததை அடுத்து அது ரத்து செய்யப்பட்டது.
மேலும் பார்க்கவும்
பகுப்பு:காசுமீர் பகுப்பு:இலக்கியம்
மாதுளை
மாதுளை சிறுமர இனத்தைச் சோ்ந்த பழமரமாகும். 5000 ஆண்டுகளாக ஈரானிலும், ஆப்கானிஸ்தானிலும், பலுகிஸ்தானத்திலும் பயிரிடப்பட்டு வருகிறது.இருந்தாலும் இதன் தாயகம் ஈரான் என்று சொல்லப்படுகிறது .மாதுளையின் பூ, பிஞ்சு,மற்றும் பழம் நிறத்திலும் வடிவத்திலும் மிகுந்த அழகு மிக்கவை.
மாதுளையின் வேறு பெயா்கள்
மாதுளைக்கு தமிழில் தாடிமம், பீசபுரம், மாதுளங்கம், மாதுளம், கழுமுள் என பெயா்கள் உண்டு. மாதுளைக்கு ஆங்கிலத்தில் பொமிகிரேனட் என்ற பெயரும் பியுனிகா கிரனேட்டம் என்ற தாவரப் பெயரும் உண்டு.
மக்டோவல் கோட்டை
மக்டோவல் கோட்டை (Fort MacDowall) மாத்தளையில் அமைந்துள்ளது. கண்டிப் போர்கள் காலத்தில் இது அரண்மிக்க புறக்காவலாக இருந்தது. இலங்கையிலிருந்த 6 வது பிரித்தானிய கட்டளைத்தளபதி கே மக்டோவல் என்பவரின் பெயரால் இக்கோட்டை அழைக்கப்பட்டது. பிரித்தானியர் நில உட்பகுதியில் கட்டிய ஒருசில கோட்டைகளில் ஒன்றான இது 1803 இல் கட்டி முடிக்கப்பட்டது.
உசாத்துணை
பகுப்பு:மாத்தளை மாவட்டம் பகுப்பு:இலங்கையில் உள்ள கோட்டைகள்
மாதுளை
மாதுளையின் வேறு பெயா்கள்
மாதுளை (Pomegranate, Punica granatum) வெப்ப இடைவெப்ப வலயத்திற்குரிய ஒரு பழமரமாகும்.மாதுளையில் இனிப்பு, புளிப்பு, துவர்ப்பு ஆகிய மூன்று ரகங்கள் உள்ளன. இனிப்பு மாதுளம் பழத்தைச் சாப்பிட்டால் இதயத்திற்கும், மூளைக்கும் மிகுதியான சக்தி கிடைக்கிறது. பித்தத்தைப் போக்குகிறது இருமலை நிறுத்துகிறது.
பெயர்க்காரணம்
பெண்களின் உள்ளத்தில் பிறர் எளிதில் அறிய இயலாத வகையில் ரகசியங்கள் இருப்பது போல, மாதுளம்பழத்தில் விதைகள் மறைந்திருப்பதால் 'மாது+உள்ளம்+பழம்' என்பதே மாதுளம்பழமாக அழைக்கப்படுகிறது.
மாதுளையின் வகைகள்
ஒவ்வொரு ரகத்திற்கும் தனிப்பட்ட சுவையும் சக்தியும் உண்டு. அது போல் சில ரகத்திற்கு தனிப்பட்ட மருத்துவ குணமும் உண்டு. மஸ்கட் ரெட் மற்றும் ஆலந்தி இனங்களில் உள்ள பழ முத்துக்கள் இளஞ் சிவப்பு, இரத்த சிவப்பு மற்றும் வெள்ளை நிறங்களில் இருக்கும். இவைகளில் இளஞ் சிவப்பும், இரத்த சிவப்புமே மருத்துவ ரீதியாக பயன்படுகிறது.
பயன்கள்
புளிப்பு மாதுளையைப் பயன்படுத்தினால் வயிற்றுக் கடுப்பு நீங்குகிறது. இரத்த பேதிக்குச் சிறந்த மருந்தாகிறது. தடைபட்ட சிறுநீரை வெளியேற்றுகிறது. பித்தநோய்களை நிவர்த்தி செய்கிறது. குடற்புண்களை ஆற்றுகிறது. எந்த வகையான குடல் புண்ணையும் குணமாக்குகிறது. மாதுளம் விதைகளைச் சாப்பிட்டால் இரத்தவிருத்தி ஏற்படும். சீதபேதிக்குச் சிறந்த நிவாரணம் அளிக்கும்.
மாதுளை மரத்தின் பட்டைகளிலும் வோ்களிலும் "Pyridine" வகுப்பைச் சார்ந்த ஆல்கலாய்டுகள் "Pelletierine" மற்றும் "Iso Pelletierine" உள்ளன. "Tanin" என்னும் மருந்துச் சாரத்துடன் மரப்பட்டைகளிலுள்ள"Pelletierine Tannate" என்னும் சத்துப்பொருள் தான் புழுக் கொல்லி செய்கையை நிலை நிறுத்த செய்கிறது. மாதுளம் பழ விதையில்"Punicic Acid" என்னும் அமிலம் உள்ளது. இது ஒரு நுண் கிருமி கொல்லியாகும்.அதனால் தான் நுண்கிருமிகளால் உண்டாகும் மலட்டு பிரச்சனைக்கு இது மருந்தாகிறது. மாதுளம் பிஞ்சு: பிஞ்சைக் காயவைத்துப் பொடிசெய்து ஏலக்காய் தூள், கசகசாத் தூள், குங்கிலியத்தூள் ஒரு கிராம் அளவாகச் சேர்த்து தினம் இரு வேளை கொடுத்தால் சீதக் கழிச்சல் குணமாகும். பூவின் சாறும் அறுகம்புல்லின் சாறும் ஓரளவு சேர்த்துக் கொடுக்க மூக்கில் இருந்து குருதி வடிவது நிற்கும்.
வெளி இணைப்புகள்
பகுப்பு:பழ மரங்கள் பகுப்பு:பழங்கள்
நல்லூர் சட்டமன்றத் தொகுதி
நல்லூர் சட்டமன்றத் தொகுதி (Nallur Assembly Constituency) என்பது இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தில் முன்னாள் தொகுதி ஆகும். இத்தொகுதி கடலூர் மாவட்டத்தில் இருந்தது. 1957 முதல் செயல்பட்ட இந்த தொகுதி 1967 சட்டமன்றத் தேர்தலின்போது நீக்கப்பட்டது.
வெளி இணைப்புகள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:கடலூர் மாவட்டம்
செதேஷ்வர் புஜாரா
செதேஷ்வர் அரவிந்த் புஜாரா (Cheteshwar Arvind Pujara), பிறப்பு: சனவரி 25 1988), இந்தியத் துடுப்பாட்ட அணியின் துடுப்பாட்டக்காரர். இவர் உள்ளூர் போட்டிகளில் சௌராட்டிரத்திற்காகவும் மற்றும் இந்திய தேசிய அணிக்காகவும் விளையாடியுள்ளார். வலது கை துடுப்பாட்டக்காரரான இவர் 2005 ஆம் ஆண்டு முதல் முதல் தரத் துடுப்பாட்டப் போட்டிகளில் விளையாடி வருகிறார். அக்டோபர் 2010 இல் பெங்களூருவில் நடைபெற்ற தேர்வுத் துடுப்பாட்டப் போட்டியில் அறிமுகம் ஆனார்.
2010 ஆம் ஆண்டின் கோடைகாலத்தில் இந்தியா ஏ அணி இங்கிலாந்து நாட்டிற்குச் சுற்றுப்பயணம் செய்து விளையாடியது. இங்கிலாந்திற்கு எதிரான தொடரில் விளையாடும் வாய்ப்பினைப் பெற்றார். அந்தத் தொடரில் அதிக ஓட்டங்கள் எடுத்தார். ராகுல் திராவிட் மற்றும் வங்கிபுரப்பு வெங்கட சாய் லட்சுமண் ஆகியோரின் ஓய்விற்குப் பின் மத்திய வரிசையில் விளையாடும் வாய்ப்பினைப் பெற்றார்.
2012 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையடும் வாய்ப்பினைப் பெற்று அதில் நூறு ஓட்டங்கள் அடித்தார். நவம்பர், 2012 இல் அகமதாபாத்தில் நடைபெற்ற இங்கிலாந்து துடுப்பாட்ட அணிக்கு எதிரான போட்டியில் இவர் முதல் முறையாக இருநூறு ஓட்டங்கள் அடித்தார். பின் மார்ச், 2013 இல் ஆத்திரேலியத் துடுப்பாட்ட அணிக்கு எதிரான போட்டியிலும் இருநூறு ஓட்டங்கள் அடித்தார். இந்த இரண்டு போட்டிகளிலும் ஆட்டநாயகன் விருது வென்றார். மேலும் இரு போட்டிகளிலும் இந்திய அணி வெற்றி பெற்றது.
2012 ஆம் ஆண்டில் நடைபெற்ற என். கே. பி. சால்வே சேலஞ்ஜர் கோப்பையில் விளையாடினார். இந்தத் தொடரில் அதிக ஓட்டங்கள் எடுத்தவர் பட்டியலில் முதலிடத்தில் இருந்தார். இதில் இரண்டு இருநூறுகள் மற்றும் ஐம்பது ஓட்டங்களும் அடங்கும். 11 தேர்வுத் துடுப்பாட்டங்களில் 18 ஆட்டப்பகுதிகளில் (இன்னிங்ஸ்) விளையாடி 1000 ஓட்டஙகளை எடுத்தார். இதன்மூலம் அதிவிரைவாக 1000 ஓட்டஙகளைக் கடந்த வீரர் எனும் சாதனையைப் படைத்தார். 2013 ஆம் ஆண்டின் சிறந்த வீரருக்கான பன்னாட்டுத் துடுப்பாட்ட அவையின் விருதினைப் பெற்றார்.
பெப்ரவரி, 2017 இல் வங்காளதேசத் துடுப்பாட்ட அணிக்கு எதிராக போட்டியின் போது 1,605 ஓட்டங்கள் எடுத்தார். இதன்மூலம்முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த இந்திய வீரர் எனும் சாதனையைப் படைத்தார். இதற்கு முன் 1964-1965 ஆம் ஆண்டுகளில் சந்து போர்டே என்பவர் 1,604 ஓட்டஙக்ள் எடுத்ததே சாதனையாக இருந்தது. நவம்பர், 2017 இல் 12 ஆவது முறையாக முதல் தரத் துடுப்பாட்டத்தில் இருநூறுகள் எடுத்தார். இதன் மூலம் அதிக முறை இருநூறுகள் அடித்த விஜய் மேர்ச்சன்ட்டின் சாதனையை முறியடித்தார். தேர்வுத் துடுப்பாட்டப் போட்டிகளின் நிபுணர் என புஜாரா பரவலாக அறியப்படுகிறார்.
ஆரம்பகால வாழ்க்கை
செதேஷ்வர் புஜாரா சனவரி 25, 1988 இல் ராஜ்கோட், குசராத்தில் பிறந்தார். இவரின் தந்தை ஆரோக்கியதாஸ் ராமசாமி புஜாரா, சௌராஷ்டிர அணிக்காக ரஞ்சிக் கோப்பைப் போட்டிகளில் விளையாடியவர். தாய் ரீமா புஜாரா. இவரின் பெற்றோர் புஜாராவின் திறமையை சிறுவயதிலேயே அறிந்து அவரின் தந்தையின் மூலம் பயிற்சி அளித்தனர். இவர் பி பி ஏ இ பட்டம் பெற்றுள்ளார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:டெர்பிசையர் துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள்
கிளியா ஹாய்ட்
கிளியா ஹாய்ட் (Clea Hoyte , பிறப்பு: ஆகத்து 9 1981), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 2003 ல் மேற்கிந்தியத் தீவுகள்  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி பகுப்பு:1981 பிறப்புகள் பகுப்பு:வாழும் நபர்கள்
கேரி கோல்மன்
கேரி வைன் கோல்மன் (Gary Wayne Coleman) (பிப்ரவரி 8, 1968 - மே 28, 2010) ஒரு அமெரிக்க நடிகர் ஆவார். இவர் டிபரெண்ட் ஸ்ட்ரோக்ஸ் (1978–1986) என்ற அமெரிக்க சூழ்நிலை நிகழ்ச்சியில் அர்னால்ட் ஜாக்சன் என்ற அவரது பாத்திரத்திற்காக சிறப்பாக அறியப்பட்டார்.
சொந்த வாழ்க்கை
இல்லினோஸில் உள்ள ஜியோனில் கோல்மன் பிறந்தார். ஒரு செவிலிப் பயிற்சியாளரான எட்மோனியா சூ (Edmonia Sue) மற்றும் ஒரு போர்க்-லிப்ட் இயக்குபவரான டபிள்யூ.ஜீ. கோல்மன் (W.G. Coleman) மூலம் இவர் தத்து எடுக்கப்பட்டார். குவிமையத் துண்டு கடின குளோமருலம் (ஒரு நோயினால் பாதிக்கப்பட்ட அழிவு மற்றும் சிறுநீரக மாறுபாடு) காரணமாக பிறவியிலேயே ஏற்பட்ட சிறுநீரக நோயில் இவர் அவதிப்பட்டு வந்தார். இது சிறுவயதிலேயே அவரது வளர்ச்சியைத் தடுத்து அவரை ஒரு குறைந்த உயரம் (4 அடி 8 அங்குலம்; 1.42 மீட்டர்) உள்ளவராக ஆக்கியது. 1973 ஆம் ஆண்டு ஒரு முறை மற்றும் 1984 ஆம் ஆண்டு ஒரு முறை என இருமுறை சிறுநீரக மாற்றங்களை மேற்கொண்டுள்ளார். மேலும் இவருக்கு தினமும் கூழ்மப்பிரிகை செய்யவேண்டி இருக்கிறது.
ஆகஸ்ட் 28, 2007 அன்று ஷான்னோன் பிரைஸ் (Shannon Price) என்ற அவரது 22 வயது கேர்ல்பிரண்டை இரகசியமாகத் திருமணம் செய்தார். இத்திருமணம் ஐந்து மாதங்களுக்கு நீடித்தது. இருவரும் 2006 ஆம் ஆண்டு சர்ச் பாலின் என்ற நகைச்சுவைத் திரைப்படத்தின் படப்பிடிப்புத் தளத்தில் சந்தித்திருந்தனர்.
ஊடக பங்கேற்புகள்
டிஃப்'ரெண்ட் ஸ்ட்ரோக்ஸில் அவரது பாத்திரத்திற்காக கேரி புகழ் பெற்று இருக்கையில், முதலில் அவர் த ஜெஃப்பர்சனின் பங்கேற்றிருந்தார். மேலும் குட் டைம்ஸில் பென்னியின் நண்பர் கேரியாகவும் பங்கேற்றிருந்தார்.
டிஃப்'ரெண்ட் ஸ்ட்ரோக்ஸ்
டிஃப்'ரெண்ட் ஸ்ட்ரோக்ஸில் அர்னால்ட் ஜாக்சன் என்ற பாத்திரத்தில் கேரி நடித்தார். அதில் ஒரு செல்வமிக்க மனைவியை இழந்த ஒருவர் மூலம் தத்து எடுக்கப்பட்ட குழந்தையாக சித்தரிக்கப்பட்டிருந்தார். இந்நிகழ்ச்சி 1978 ஆம் ஆண்டு முதல் 1986 ஆம் ஆண்டு வரை ஒளிபரப்பப்பட்டு மிகப்பெரிய வெற்றியையும் அடைந்தது.
கேரி இந்நிகழ்ச்சியில் மிகவும் புகழ்பெற்ற பாத்திரமாகப் பெயர் பெற்றார் (அவரது பாத்திரத்தின் கருத்தைக் கவரும் சொற்றொடரான "வாட்சோ டால்கின்' 'போட், வில்லிஸ்?" மூலம் அவரது புகழ் அதிகரித்தது). டிஃப்'ரெண்ட் ஸ்ட்ரோக்ஸில் அவர் புகழின் உச்சிக்கு சென்றதால் ஒவ்வொரு எபிசோடுக்கும் பெரும்பாலும் $100,000 ஐ சம்பாதித்தார். எனினும் அவரது பெற்றோர்கள், ஆலோசகர்கள், வழக்கறிஞர்கள் மற்றும் வரிகளை செலுத்திய பிறகு அதில் கால்பகுதி பணம் மட்டுமே அவருக்கு கிடைப்பதாக மதிப்பிடப்பட்டது. ஆனால் அவரது நிதிகளை பண மோசடி செய்ததற்காக அவரது பெற்றோர்கள் மற்றும் முன்னாள் ஆலோசகர்களின் மேல் வழக்கு தொடுத்து பின்னர் வெற்றிபெற்றார் (கீழே காண்க).
பிந்தைய பாத்திரங்கள்
கேரி ஒரு பிரபலமான நபராக பெயர் பெற்ற பிறகு ஆன் த ரைட் டிராக் மற்றும் த கிட் வித் த புரோக்கன் ஹாலோ உள்ளிட்ட டிவிக்காக தயாரிக்கப்பட்ட திரைப்படங்கள் மற்றும் பல திரைப்படங்களிலும் நடித்தார். 1982 ஆம் ஆண்டில் த கேரி கோல்மன் ஷோ என்ற அனிமேட்டடு தொடரைத் தயாரித்த ஹான்னா-பார்பெராவின் சார்பாக டிவிக்காக தயாரிக்கப்பட்ட திரைப்படங்களில் அவர் நடித்தார்.
1979 ஆம் ஆண்டில் பக் ரோகர்ஸ் இன் த 25த் சென்சுரி யின் இரண்டு எபிசோடுகளில் கேரி நடித்தார். இதில் ஒரு குழந்தை மேதையாக ஹெரானிமஸ் பாக்ஸ் என்ற பாத்திரத்தில் இவர் நடித்தார்.
1990 ஆம் ஆண்டில் 227 இன் ஒரு எபிசோடில் கேரி நடித்தார். அதில் ஒரு குற்றவாளிகளின் (பருவம் 5, எபிசோட் 17, "நாக் இட் ஆப்") தலைவராக நடித்தார்.
1994 ஆம் ஆண்டில் மேரிட்... வித் சில்ரனின் ஒரு எபிசோடில் கேரி நடித்தார். அதில் தவறான வழிக்கு ஆல் பண்டியால் அழைக்கப்படும் கட்டடக் குறியீடு சோதனையாளராக நடித்தார். (பருவம் 8, எபிசோட் 16, "ஹவ் கிரீன் வாஸ் மை அப்பீல்")
1995 ஆம் ஆண்டில் தொலைகாட்சி நிகழ்ச்சி மார்டினில் "மேட் டாக் நோ குட்"டாகக் கேரி பங்கேற்றார். அதில் மார்டின் லாரன்ஸை சிறையிலிடுவதற்கு உதவும் ஒரு முன்னாள் குற்றவாளியாக நடித்தார். (எபிசோட் 74, "ஹை நூன்")
1996 ஆம் ஆண்டில் த ப்ரெஷ் பிரின்ஸ் ஆப் பெல்-ஏரின் இறுதி எபிசோடில் அர்னால்ட் ஜாக்சனாக கேரி நடித்தார். அவரும் (மிஸ்டர் டிரம்மோண்ட்டாக நடித்த) கோன்ராடு பெய்னும், பேங்க்ஸ் குடும்பத்தில் இருந்து ஒரு மாளிகையை வாங்குவதற்குப் பார்த்துக்கொண்டிருக்கின்றனர். 1997 ஆம் ஆண்டில் த கர்ஸ் ஆப் மன்கி ஐலேண்டிற்காக கேரி பின்னணிக்குரல் கொடுத்தார். லூகஸ்ஆர்ட்ஸ்ஸால் தயாரிக்கப்பட்ட நகைச்சுவை சாகச விளையாட்டான மன்கி ஐலேண்ட் தொடரின் மூன்றாவது பகுதியில், எலுமிச்சை சாறு பையனான கென்னி பால்மவுத்தாக கேரி நடித்தார்.